પ્રધાનમંત્રીએ વધુમાં કહ્યું હતું કે સરદાર વિશ્વ માનવ સરીખા વ્યક્તિ છે પરંતુ તેમને નાના ગણાવીને તેમની સાથે અન્યાય કરવામાં આવ્યો છે. જો કે આપણી જવાબદારી છે કે સરદાર જેવા વિરાટ વ્યક્તિત્વ વિશે દુનિયા જાણે કે તેઓએ ભારતની એકતા માટે કામ કર્યું હતું. તેઓએ જણાવ્યું હતું કે આ પ્રતિમા સમગ્ર દેશની શ્રદ્ધાનું પ્રતીક છે. જેમાં છ લાખ ગામોના ખેડૂતોના ખેતીના ઔજારોના ટુકડા, છ લાખ ગામોની માટી અને છ લાખ ગામોનું પાણી સમાયેલ છે. તે ઈચ્છે તો ગમે તેટલા અપશબ્દો મોદીને કહે પરંતુ મહાપુરુષો માટે અપશબ્દોના વાપરે.